કોર્પોરેશનમાં વિપક્ષ નેતા તરીકે દિનેશ શર્માને હટાવવા માટે કોંગ્રેસના જ કોર્પોરેટરો ફરી વાર મેદાનમાં આવ્યા છે, ગુરુવારે એઆઈસીસીના ગુજરાત એકમના સહપ્રભારી બિશ્વરંજન મોહંતી સમક્ષ કોંગ્રેસના કોર્પોરેટરોના બહુમતી જૂથે દિનેશ શર્માને વિપક્ષ નેતા પદેથી હટાવવા માટેની રજૂઆતને દોહરાવી છે, આમ આગામી સ્થાનિક સ્વરાજ્યની ચૂંટણી સમયે જ વિપક્ષ નેતા સામે વિરોધ વંટોળ ઊભો થઈ રહ્યો છે, કોર્પોરેટરો કહે છે કે, વિપક્ષ નેતા સામે અમારો વિરોધ અકબંધ છે, આ ઝુંબેશમાં બહુમતી કોર્પોરેટરો અમારી સાથે હોવાથી આગામી દિવસોમાં દિનેશ શર્માનું પત્તું કપાવાનું નિશ્ચિત છે, આ મુદ્દે સહપ્રભારી હવે વિચારણા કરશે.